«Παίρνοντας Θέση» του Ρόναλντ Χάργουντ, από την Alpha Square, στο πλαίσιο του 9ου Φεστιβάλ Θεάτρου του Δήμου Στροβόλου,15/6/25
2025-06-15 19:30 (Europe/Athens) | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
ΠΑΙΡΝΟΝΤΑΣ ΘΕΣΗ
του Ρόναλντ Χάργουντ
σε μετάφραση Ανδρέα Αραούζου και σκηνοθεσία Ελένης Αναστασίου
Το 9ο Φεστιβάλ Θεάτρου του Δήμου Στροβόλου ολοκληρώνεται με το έργο ΠΑΙΡΝΟΝΤΑΣ ΘΕΣΗ, του Ρόναλντ Χάργουντ, παραγωγής Alpha Square, σε μετάφραση Ανδρέα Αραούζου και σκηνοθεσία Ελένης Αναστασίου. Η παράσταση θα δοθεί την Κυριακή 15 Ιουνίου και ώρα 19:30, στο Δημοτικό Θέατρο Στροβόλου.
Είσοδος: €5
Όλα τα έσοδα από την πώληση των εισιτηρίων θα διατεθούν για την ενίσχυση του Ιδρύματος «Μικροί Ήρωες.
Αρ. Άδειας Εράνου: Ν.Π. 15/2025
Για τους κατόχους Ευρωπαϊκής Κάρτας Αναπηρίας, η είσοδος στην εν λόγω παράσταση είναι δωρεάν, όπως επίσης και για έναν/μία συνοδό του/της. Θα μπορεί να γίνει προκράτηση εισιτηρίων στο τηλ. 22 010191.
Πληροφορίες και εισιτήρια:
www.ticketmaster.cy/showEventInformation.html?idEvent=6077

Λίγα λόγια για το έργο
Ο Βίλχελμ Φουρτβένγκλερ (1886–1954) ήταν ένας από τους σπουδαιότερους μαέστρους του προηγούμενου αιώνα. Ατυχία της ζωής του ήταν ότι βρισκόταν στην κορυφή της καριέρας του – στην Φιλαρμονική Βερολίνου – όταν οι Εθνικοσοσιαλιστές πήραν την εξουσία. Ενώ πολλοί από τους καλλιτέχνες συναδέλφους του είτε εξαναγκάστηκαν να φύγουν από την Γερμανία είτε μετανάστευσαν ως ένδειξη διαμαρτυρίας, ο Φουρτβένγκλερ παρέμεινε. Μετά τον πόλεμο κατηγορήθηκε ότι υπηρέτησε το Ναζιστικό καθεστώς. Το έργο διαδραματίζεται στο Βερολίνο το 1946, στη Ζώνη Αμερικανικής Κατοχής, κατά τη διάρκεια των ανακρίσεων που θα οδηγούσαν στις δίκες της Νυρεμβέργης, με σκοπό την Αποναζοποίηση.
Συνεχίζοντας τον εορτασμό μιας δεκαετίας από θεατρικές συνεργασίες μεταξύ του Βαρνάβα Κυριαζή και του Ανδρέα Αραούζου, 2015-2025, αυτό τον Μάιο θα δούμε άλλη μια σκηνική τους «ξιφασκία», αυτή τη φορά στην Ζώνη Αμερικανικής Κατοχής του Βερολίνου, το 1946.
Ο Ρόναλντ Χάργουντ είναι βραβευμένος με Όσκαρ (για τον «Πιανίστα» του Πολάνσκι), Bafta, Βραβείο της Ένωσης Συγγραφέων Αμερικής και είχε υποψηφιότητα για Βραβείο César στην Γαλλία. Το έργο του «Παίρνοντας Θέση» – υποψήφιο για Βραβείο Λόρενς Ολίβιε Καλύτερου Έργου – εξετάζει το διαχρονικό ηθικό δίλημμα τού να κρίνεις έναν άνθρωπο και τις πράξεις του.
Παίζουν: Βαρνάβας Κυριαζής, Ανδρέας Αραούζος, Χάρης Αττώνης, Παναγιώτα Παπαγεωργίου, Γιώργος Ευαγόρου και Μαρίλια Χαριδήμου
Μετάφραση: Ανδρέας Αραούζος
Σκηνοθεσία: Ελένη Αναστασίου
Sκηνικά και κοστούμια του Γιώργου Γιάννου, μουσική επιμέλεια του Σταύρου Μακρή και σχεδιασμό φωτισμού του Νίκου Μυλωνά
Χορηγός Επικοινωνίας:

Διάλεξη «Πολιτική Αγωγή: Δικαιώματα και Υποχρεώσεις του Πολίτη» στο πλαίσιο της δράσης «Πολίτες εν γνώσει: Powered by EIMF», 18/6/25
2025-06-16 19:00 | Πολιτιστικό Κέντρο Στροβόλου
Διάλεξη «Πολιτική Αγωγή: Δικαιώματα και Υποχρεώσεις του Πολίτη» στο πλαίσιο της δράσης «Πολίτες εν γνώσει: Powered by EIMF»

Ο Δήμος Στροβόλου και το European Institute of Management and Finance (EIMF) σας προσκαλούν σε διάλεξη με θέμα:
«Πολιτική Αγωγή: Δικαιώματα και Υποχρεώσεις του Πολίτη»
Τετάρτη 18 Ιουνίου 2025, στις 19:00
Πολιτιστικό Κέντρο Δήμου Στροβόλου, αίθουσα υπογείου
Εισηγητής: δρ Άδωνης Πηγασίου
Εκπαιδευτής και Ακαδημαϊκός Διευθυντής του EIMF
Στην εποχή της παραπληροφόρησης, πόσο καλά γνωρίζουμε τα δικαιώματα και τις υποχρεώσεις μας ως πολίτες; Η διάλεξη αποσκοπεί να ενισχύσει την ενεργή και συνειδητή συμμετοχή του πολίτη στη δημοκρατική ζωή, προσφέροντας πρακτικά παραδείγματα και γνώση για τον σύγχρονο ρόλο του πολίτη.
Θα δοθούν πιστοποιητικά παρακολούθησης σε όλους τους συμμετέχοντες.
Απαραίτητη η δήλωση συμμετοχής, μέχρι την Κυριακή 15 Ιουνίου 2025 στον σύνδεσμο: https://forms.office.com/e/tZ6zFc7w2C
Η διάλεξη αποτελεί τη δεύτερη σε σειρά στο πλαίσιο της κοινής δράσης του Δήμου Στροβόλου και του EIMF με τίτλο «Πολίτες εν γνώσει: Powered by EIMF» η οποία αποσκοπεί στην ενδυνάμωση των πολιτών μέσω διαδραστικών παρουσιάσεων, με ποικίλη θεματολογία σχετικά με ζητήματα ευρύτερου κοινωνικού ενδιαφέροντος.

ΑΠΟ ΤΟΝ ΔΗΜΟ ΣΤΡΟΒΟΛΟΥ
29 Μαΐου 2025

Πρόσκληση - «Σχέσεις σε Θαμπερό Φως: Η σκιά των διαταραχών προσωπικότητας», 17/6/25
2025-06-17 19:00 | Σπηλιές Πάρκου Ακροπόλεως
Πρόσκληση – «Σχέσεις σε Θαμπερό Φως: Η σκιά των διαταραχών προσωπικότητας»
Ο Δήμος Στροβόλου σας προσκαλεί στη διάλεξη με τίτλο:
«Σχέσεις σε Θαμπερό Φως: Η σκιά των διαταραχών προσωπικότητας»
Τρίτη, 17 Ιουνίου 2025
Αίθουσα «Σπηλιές», Πάρκο Ακρόπολης
Ώρα: 19:00
Η διάλεξη θα εστιάσει στο πώς οι διαταραχές προσωπικότητας επηρεάζουν τις διαπροσωπικές σχέσεις, τη συναισθηματική εγγύτητα και την καθημερινή συνύπαρξη. Το θέμα θα προσεγγιστεί από τη σύγχρονη ψυχολογική οπτική, επιχειρώντας να φωτίσει τις «θαμπές» περιοχές της ανθρώπινης συνδιαλλαγής.
Επιπρόσθετα, ο δικηγόρος Λάρης Βραχίμης θα αναλύσει πώς οι διαταραχές προσωπικότητας επηρεάζουν το έργο του ως νομικού στον χώρο του οικογενειακού δικαίου (π.χ. διαζύγια, επικοινωνία με ανήλικα παιδιά).
Ομιλίες:
«Αόρατες πληγές, ορατές συνέπειες: Πώς οι διαταραχές προσωπικότητας διαμορφώνουν τη ζωή μας με άλλους» – Δρ Γιώργος Μεταξάς, Συμβουλευτικός Ψυχολόγος
«Σχέσεις με ναρκισσιστικές προσωπικότητες: Μύθοι και αλήθειες» – Στέλλα Σαββίδου, Κοινωνιολόγος, Συστημική Ψυχοθεραπεύτρια (υπαρξιακή προσέγγιση)
«Διαταραχές προσωπικότητας και οικογενειακή δικαιοσύνη» – Λάρης Βραχίμης, Δικηγόρος
Η εκδήλωση θα περιλαμβάνει χρόνο για ερωτήσεις και διάλογο με το κοινό.
Συνιστούμε την έγκαιρη δήλωση συμμετοχής έως τις 15 Ιουνίου 2025, για να διασφαλιστεί η ομαλή διεξαγωγή της εκδήλωσης.
Δηλώσεις συμμετοχής στον σύνδεσμο: https://forms.office.com/e/KXCpTVX9w4
Είσοδος ελεύθερη.

ΑΠΟ ΤΟΝ ΔΗΜΟ ΣΤΡΟΒΟΛΟΥ
4 Ιουνίου 2025

Παρουσίαση του βιβλίου «ΕΣΥ για ΣΕΝΑ» του Λάκη Αργυρού στις 20/6/25, στο Μουσείο Εθνομ. Κυπριανού, από τον Όμιλο Φίλων Δημ. Βιβλιοθήκης Στροβόλου
2025-06-20 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο
ΔΕΛΤΙΟ ΤΥΠΟΥ
Παρουσίαση του βιβλίου «ΕΣΥ για ΣΕΝΑ» του Λάκη Αργυρού στον Στρόβολο
Μετά από ένα αξέχαστο ταξίδι που πέρασε από σημαντικές πόλεις της Ελλάδας — Κομοτηνή, Ξάνθη, Καβάλλα, Δοξάτο Δράμας, Δράμα, Σέρρες, Βέροια, Θεσσαλονίκη, Λάρισα, Ηράκλειο Κρήτης και Αθήνα — και από τις όμορφες γωνιές της Κύπρου, όπως η Λεμεσός, η Λάρνακα, η Πάφος, η Κυπερούντα και η Αθηένου, το βιβλίο «ΕΣΥ για ΣΕΝΑ» του Λάκη Αργυρού επιστρέφει στον τόπο που γεννήθηκε — τον Στρόβολο.
Ο Όμιλος Φίλων Δημοτικής Βιβλιοθήκης Στροβόλου, ο Ελληνικός Πνευματικός Όμιλος Κύπρου (ΕΠΟΚ), οι Εκδόσεις Ευγνώμων και ο ίδιος ο συγγραφέας σας προσκαλούν να ζήσετε από κοντά την παρουσίαση που θα πραγματοποιηθεί την Παρασκευή 20 Ιουνίου 2025, ώρα 19:00, στο Μουσείο Εθνομάρτυρα Κυπριανού στον Στρόβολο.
Η εκδήλωση θα πραγματοποιηθεί υπό την αιγίδα του Δημάρχου Στροβόλου, κ. Σταύρου Σταυρινίδη.
Χαιρετισμούς θα απευθύνουν:

Δρ Μαρία Μιχαηλίδου, Πρόεδρος Ομίλου Φίλων Δημοτικής Βιβλιοθήκης Στροβόλου
κ. Σταύρος Σταυρινίδης, Δήμαρχος Στροβόλου
κα Αννίτα Δημητρίου, Πρόεδρος της Βουλής των Αντιπροσώπων
κ. Μιχάλης Δαμιανός, Υπουργός Υγείας
κα Νάγια Ρούσου, Ομότιμη Καθηγήτρια ΜΜΕ, Ακαδημαϊκός, Συγγραφέας
Κεντρική ομιλήτρια: κα Χρυσόθεμι Χατζηπαναγή, Πρόεδρος του ΕΠΟΚ

Θα ακολουθήσει αντιφώνηση από τον συγγραφέα.
Την εκδήλωση θα συντονίσει η εκδότρια κα Άντρη Χαϊράλλα.
Χορηγοί Επικοινωνίας: CityChannel.live και Lefkosia.news
Υποστηρικτής: Blue Bird Sweets
Η παρουσία σας θα μας τιμήσει ιδιαίτερα — σας περιμένουμε να γιορτάσουμε μαζί αυτή τη σημαντική στιγμή που σηματοδοτεί μια νέα αρχή για το βιβλίο και τον συγγραφέα.
Βιογραφικό
Ο Λάκης Αργυρού είναι επικοινωνιολόγος, παρακινητικός ομιλητής και σύμβουλος προσωπικής και επαγγελματικής ανάπτυξης. Γεννημένος και μεγαλωμένος στον Στρόβολο, με καταγωγή από την Κυπερούντα, έχει αφιερώσει τη ζωή του στην ενδυνάμωση του ανθρώπου μέσω της γνώσης, της επικοινωνίας και της αυτοβελτίωσης.
Είναι συγγραφέας του βιβλίου «ΕΣΥ για ΣΕΝΑ» και δημιουργός των βιωματικών σεμιναρίων FLY (First Love YourSelf). Με περισσότερα από τριάντα χρόνια προσφοράς στη δημοτική υπηρεσία του Δήμου Στροβόλου, υπηρέτησε σε πολλούς τομείς, δίνοντας ιδιαίτερη έμφαση στην επικοινωνία, τον πολιτισμό και την εξυπηρέτηση του πολίτη.
Παράλληλα, έχει πλούσια εμπειρία ως εισηγητής σε συνέδρια, εργαστήρια και εκπαιδευτικά προγράμματα τόσο στην Κύπρο όσο και στο εξωτερικό, ενώ ιδιαίτερη θέση στη δράση του κατέχουν τα προγράμματα με παιδιά και εφήβους μέσα από εργαστήρια και προγράμματα ανάπτυξης και ενδυνάμωσης. Επιπλέον, η πολυετής του παρουσία σε ραδιόφωνο και τηλεόραση ενίσχυσε τη φωνή του ως επικοινωνιολόγου και παρακινητικού ομιλητή.
Σπούδασε Επικοινωνία (BSc in Communications, Cum Laude) και είναι πιστοποιημένος εκπαιδευτής, διαμεσολαβητής, καθώς και επαγγελματίας στην εκπαίδευση ενηλίκων και στη διαχείριση θυμού. Ταξίδεψε σε περισσότερες από 40 χώρες, διατηρώντας πάντα ζωντανό το ενδιαφέρον του για τη γνώση, την ψυχολογία, τον πολιτισμό, τις συνήθειες και την ανθρώπινη συμπεριφορά.
Στις αγαπημένες του ασχολίες περιλαμβάνονται το διάβασμα, το γράψιμο, η μουσική, οι βόλτες με τη μηχανή και η παρέα με το σκύλο του.

Τελετή Ονοματοδότησης Δημοτικού Αθλητικού Κέντρου «Γλαύκος Κληρίδης» (οδός Κορυτσάς, περιοχή Ακρόπολης), 23/6/25 | 19:00
2025-06-23 19:00 | Δημοτικό Αθλητικό Κέντρο Στροβόλου
Τελετή ονοματοδότησης Δημοτικού Αθλητικού Κέντρου «Γλαύκος Κληρίδης»
Τη Δευτέρα 23 Ιουνίου 2025 και ώρα 19:00 θα πραγματοποιηθεί η τελετή ονοματοδότησης του Δημοτικού Αθλητικού Κέντρου Στροβόλου «Γλαύκος Κληρίδης», προς τιμή του αείμνηστου Προέδρου της Κυπριακής Δημοκρατίας, στο πλαίσιο της αναβάθμισης του χώρου και της εξέλιξής του σε πρότυπο δημοτικό χώρο άθλησης.
Τα αποκαλυπτήρια θα τελέσει η Πρόεδρος της Βουλής των Αντιπροσώπων και Πρόεδρος του Δημοκρατικού Συναγερμού κα Αννίτα Δημητρίου.
Με την αναβάθμιση του Κέντρου, από τις 13 Ιουνίου 2025 θα λειτουργήσουν στίβος με ταρτάν, δύο γήπεδα padel tennis και γήπεδα καλαθόσφαιρας, επιπρόσθετα από τα υφιστάμενα γήπεδα φούτσαλ και αντισφαίρισης, καθιστώντας τον εν λόγω χώρο μοναδικό στο είδος του ανά τo παγκύπριo.

5ο Ενοριακό Συμβούλιο: Ο Στρόβολος αλλάζει. Μαζί κάνουμε καλύτερη τη γειτονιά μας!, 25/6/25
2025-06-25 19:00 | Ιερός Ναός Τιμίου Σταυρού

Συναυλία Ορχήστρας Εγχόρδων & Παιδικής Χορωδίας «Μικροί Εθελοντές Δήμου Στροβόλου – Τραγουδώ για έναν σκοπό», με την ευκαιρία της Παγκ. Ημέρας Μουσικής, 26/6/25
2025-06-26 19:30 | Εκκλησιαστικό Μουσείο Εθνομάρτυρα Κυπριανού στον Στρόβολο

«Έρωτας ταξιδευτής»: Εναρκτήρια συναυλία του θεσμού «Πολιτισμός σε κάθε γειτονιά του Στροβόλου», 2/7/25
2025-07-02 20:30 | Πάρκο Τάκη Ζεμπύλα
Έναρξη νέου θεσμού
«Πολιτισμός σε κάθε Γειτονιά του Στροβόλου»
με τη συναυλία «Έρωτας Ταξιδευτής»
την Τετάρτη 2 Ιουλίου στο Πάρκο Τάκη Ζεμπύλα
Με ιδιαίτερη χαρά ο Δήμος Στροβόλου ανακοινώνει την έναρξη ενός νέου θεσμού εκδηλώσεων, με τίτλο «Ο Πολιτισμός σε κάθε Γειτονιά του Στροβόλου», με στόχο να φέρει την πολιτιστική δημιουργία κοντά σε όλους τους δημότες.
Ένας μεγάλος αριθμός εκδηλώσεων ποικίλου περιεχομένου, όπως συναυλίες, θεατρικές παραστάσεις, παιδικές εκδηλώσεις κ.α., θα πραγματοποιηθεί το τρέχον έτος σε διάφορα μέρη του Στροβόλου, παρουσιάζοντας το έργο μικρών και μεγαλύτερων πολιτιστικών φορέων/ σχημάτων.
Η είσοδος σε όλες τις εκδηλώσεις θα είναι ελεύθερη.
Η εναρκτήρια συναυλία «Έρωτας ταξιδευτής», με αγαπημένα τραγούδια από το ελληνικό λαϊκό και έντεχνο ρεπερτόριο, θα πραγματοποιηθεί την Τετάρτη 2 Ιουλίου και ώρα 20:30, στο Πάρκο «Τάκη Ζεμπύλα» (Ενορία Χρυσελεούσας, παρά τις οδούς Κάσου, Ρόδου και Τενέδου). Ερμηνεύουν στο τραγούδι ο Λευτέρης Πιτσιλλίδης και η Δήμητρα Δημητρίου, ενώ συμμετέχουν επίσης οι Κωνσταντίνος Ζορπάς (πιάνο), ο Φρίξος Παναγιώτου (μπουζούκι) και ο Κωνσταντίνος Πάουρος (τύμπανα).
Πληροφορίες: 22 470470
Για τον χάρτη δείτε εδώ: Τοποθεσία Πάρκου Ζεμπύλα
Κατά τη διάρκεια της εκδήλωσης θα λαμβάνονται φωτογραφίες και βίντεο για σκοπούς προβολής και τήρησης μητρώου.

Από τον Δήμο Στροβόλου

Ετήσιο Μνημόσυνο του Εθνομάρτυρα Αρχ. Κυπριανού & άλλων κληρικών & προκρίτων που εκτελέστηκαν ή απαγχονίστηκαν από τους Τούρκους την 9ην Ιουλίου 1821, Κυριακή, 6/7/25 - Ι.Ν. Παν. Χρυσελεούσας
2025-07-06 | Ιερός Ναός Παναγιάς Χρυσελεούσας

Συναυλία «Πού ΄σαι Ζαμπέτα», με τον Μουσικό Όμιλο ΡΙΚ, στο πλαίσιο του προγράμματος « Ο Πολιτισμός σε κάθε γειτονιά του Στροβόλου», 10/7/25
2025-07-10 20:00 | Πολιτιστικό Κέντρο Στροβόλου

Αυγουστιάτικες συναυλίες Δήμου Στροβόλου σε πάρκα στις 28 και 31/8/25, στο πλαίσιο του προγράμματος «Ο Πολιτισμός σε κάθε Γειτονιά»
2025-08-28 | Πάρκο Νίκου Χριστοφοριδη, Cyprus
Πολιτισμός σε κάθε γειτονιά του Στροβόλου – Αυγουστιάτικες συναυλίες
Τις τελευταίες ημέρες του καλοκαιριού θα έχουμε την ευκαιρία να απολαύσουμε συναυλίες στις γειτονιές του Στροβόλου.
Το Δημοτικό Πάρκο «Νίκος Χριστοφορίδης (παρά τις οδούς Ορειάδων και Οινουσών) θα φιλοξενήσει τη συναυλία «Νύχτα που χαράζει», την Πέμπτη 28/8/25 και ώρα 20:00, με έντεχνη και λαϊκή μουσική από τους Γιώργο Σταύρου (κιθάρα-τραγούδι), Αριστοτέλη Ελευθερίου (βιολί-τραγούδι) και Νεφέλη Κάπρου (τραγούδι).
Δείτε την τοποθεσία του Πάρκου εδώ: Δημοτικό Πάρκο “Νίκος Χριστοφορίδης”
Ακολούθως, την Κυριακή 31/8/25 και ώρα 19:00, τo Τρίο «Chunky Funky» θα παρουσιάσει στο Δημοτικό Πάρκο Βέροιας (παρά τις οδούς Βασιλίσσης Όλγας και Θάλειας) τη συναυλία «Where Electro – Funk Meets Jazz», με αυθεντικές συνθέσεις που συνδυάζουν τη “soulful” ατμόσφαιρα του ‘70s funk με σύγχρονο ήχο. Στη συναυλία συμμετέχουν οι Οδυσσέας Τουμάζου (ηλεκτρική κιθάρα), ο Στέλιος Ξυδιάς (τύμπανα) και ο Γιώργος Μορφίτης (πλήκτρα).
Δείτε την τοποθεσία του Πάρκου εδώ: Δημοτικό Πάρκο Βέροιας
Η είσοδος στις συναυλίες είναι ελεύθερη.
Πληροφορίες: 22 470470
Κατά τη διάρκεια των εκδηλώσεων θα λαμβάνονται φωτογραφίες και βίντεο για σκοπούς προβολής και τήρησης μητρώου.

Αυγουστιάτικες συναυλίες Δήμου Στροβόλου σε πάρκα στις 28 και 31/8/25, στο πλαίσιο του προγράμματος «Ο Πολιτισμός σε κάθε Γειτονιά»
2025-08-31 | Πάρκο Βέροιας, Cyprus

Κύπρος – Ταξίδι στην παράδοσή μας, από το Παιδικό Θέατρο Σκιών – Δημ. Πάρκο «Στέλλα Αυλωνίτη» (παρά την οδό Αλέξανδρου Κορίζη)
2025-09-04 19:30 | Πάρκο Στέλλας Αυλωνίτη

Παρουσίαση βιβλίου της Μαρίας Λουκά «Δεκαέξι πρόσωπα ζητούν συγγραφέα», 10/9/25
2025-09-10 19:30 | Εκκλησιαστικό Μουσείο Εθνομάρτυρα Κυπριανού στον Στρόβολο

Συναυλία «Αργεντίνικο Ταγνκό», στο Δημοτικό Πάρκο «Μικρών Εθελοντών» παρά την οδό Τραπεζούντος,13/9/25
2025-09-13 20:30 | Δημ Πάρκο Μικρών Εθελοντών

Τελετή απονομής βραβείων ετήσιων Διαγωνισμών από Κυπριακό Σύνδεσμο Παιδικού Νεανικού Βιβλίου, 16/9/25
2025-09-16 19:00 | Πολιτιστικό Κέντρο Στροβόλου

Παρουσίαση βιβλίου του Κώστα Λεοντίου «Στην άκρη του χρόνου», 17/9/25
2025-09-17 19:30 | Εκκλησιαστικό Μουσείο Εθνομάρτυρα Κυπριανού στον Στρόβολο

Θεατρική παράσταση «SKYLIGHT» της Μαριλένας Αχιλλέως, από την Καλλιτεχνική Ομάδα «Κυπρίδες», Πολιτισμός στις Γειτονιές, 19/9/25
2025-09-19 08:00 | Πολιτιστικό Κέντρο Στροβόλου
ΔΕΛΤΙΟ ΤΥΠΟΥ
Συνεχίζοντας με τις εκδηλώσεις του προγράμματος «Πολιτισμός σε κάθε γειτονιά», ο Δήμος Στροβόλου παρουσιάζει τη θεατρική παράσταση SKYLIGHT, από την καλλιτεχνική ομάδα «Κυπρίδες», σε κείμενο της Μαριλένας Αχιλλέως και σκηνοθεσία του Σταύρου Ξ.Πέτρου, την Παρασκευή 19/9/25 και ώρα 20:00, στο Πολιτιστικό Κέντρο Στροβόλου (Αίθουσα εκδηλώσεων «Νικόλαος Μούντης»).
Ερμηνεύουν οι Στέφανος Κασάπη και Άντζελα Ριζάκη
Art Curator – Σύμβουλος Έργου: Δρ. Γεώργιος Ορφανίδης
Η είσοδος είναι ελεύθερη. Πληροφορίες: 22 470470
Η παραγωγή είναι κατάλληλη για όλες τις ηλικίες.
Κατά τη διάρκεια των εκδηλώσεων θα λαμβάνονται φωτογραφίες και βίντεο για σκοπούς προβολής και τήρησης μητρώου.
Λίγα λόγια για την παράσταση «Skylight»
Η παράσταση εξερευνά την πολυπλοκότητα της ανθρώπινης φύσης και τη λεπτή ισορροπία μεταξύ αντιφατικών δυνάμεων που μας καθορίζουν. Μια τραγουδίστρια κλασικού ρεπερτορίου επιστρέφει ένα βράδυ στο σπίτι της και έρχεται αντιμέτωπη με έναν απρόσκλητο επισκέπτη, έναν άγνωστο νεαρό με την κιθάρα του, που φαίνεται να έχει εγκατασταθεί εκεί. Το σκηνικό, με στοιχεία σουρεαλισμού, κωμικοτραγικές εντάσεις και ψυχολογικές μεταπτώσεις, εξελίσσεται σε μια σφοδρή αντιπαράθεση ανάμεσα σε δύο κόσμους, το παλιό και το νέο, το αρσενικό και το θηλυκό, την πρόοδο και την προσκόλληση, τη ζωή και τον θάνατο. Ποια αλήθεια κρύβεται πίσω από τον φαινομενικά απόλυτο διαχωρισμό των δύο χαρακτήρων;
Χορηγός επικοινωνίας:

«Ξένες Γυναίκες Πρόσφυγες», από το «Θέατρο Ροή»: θεατρική μεταφορά του βιβλίου της Όλγας Καζάκου Τσιάρα, 24/9/25 - αίθ. εκδηλώσεων Ι. Ν. Απ. Ανδρέα, Προσφ. Οικ. Στρόβολος ΙΙΙ
2025-09-24 20:00 | Αιθ. εκδηλώσεων Ι.Ν. Απ. Ανδρέα
ΔΕΛΤΙΟ ΤΥΠΟΥ
Συνεχίζοντας με τις εκδηλώσεις του προγράμματος «Πολιτισμός σε κάθε γειτονιά», ο Δήμος Στροβόλου παρουσιάζει τη θεατρική μεταφορά του βιβλίου της Όλγας Καζάκου Τσιάρα, «Ξένες Γυναίκες Πρόσφυγες», από το «Θέατρο Ροή» την Τετάρτη 24/9/25 και ώρα 20:00, στη αίθουσα εκδηλώσεων του Ι. Ναού Αποστόλου Ανδρέα στον Προσφυγικό Οικισμό Στρόβολος ΙΙΙ.
Θεατρική Μεταφορά και Σκηνοθεσία: Βαλεντίνα Σοφοκλέους
Ερμηνεύουν: Βαλεντίνα Σοφοκλέους, Λουκία Μιχαήλ Μουσουλιώτη, Ναυσικά Απόστρατου
Η είσοδος είναι ελεύθερη. Πληροφορίες: 22 470470
Η παραγωγή είναι κατάλληλη για όλες τις ηλικίες.
Κατά τη διάρκεια των εκδηλώσεων θα λαμβάνονται φωτογραφίες και βίντεο για σκοπούς προβολής και τήρησης μητρώου.
Λίγα λόγια για την παράσταση «Ξένες Γυναίκες Πρόσφυγες»
Η θεατρική παράσταση ενισχύει με το μήνυμά της την επίδραση της ξένης γης ιδιαίτερα στις γυναίκες . Μια εκπληκτική παράσταση με γέλιο και συγκίνηση που δεν αφήνει κανέναν αδιάφορο.
Χορηγός επικοινωνίας:

Συναυλία στο Πάρκο Ακρόπολης με αγαπημένα διαχρονικά λαϊκά τραγούδια, 25/9/25, στο πλαίσιο του προγράμματος «Πολιτισμός σε κάθε γειτονιά»
2025-09-25 20:00 | Πάρκο Ακροπόλεως
ΔΕΛΤΙΟ ΤΥΠΟΥ
Ο Δήμος Στροβόλου, στο πλαίσιο του προγράμματος «Πολιτισμός σε κάθε γειτονιά» παρουσιάζει τη συναυλία – αφιέρωμα σε αγαπημένα διαχρονικά λαϊκά τραγούδια, την Πέμπτη 25 Σεπτεμβρίου και ώρα 8 το βράδυ, στο Πάρκο Ακρόπολης.
Τραγουδούν οι Ευδοκία Καδή και ο Μωυσής Παπαμωυσέως.
Συμμετέχουν επίσης οι Πάνος Μουντζίδης, Γιώργος Dinev και Χάρης Ευθυμιάδης, ο οποίος έχει και την καλλιτεχνική επιμέλεια του προγράμματος.
Συμμετέχει Λαογραφικός Όμιλος Δήμου Στροβόλου.
Είσοδος ελεύθερη.
Πληροφορίες: 22 470470
Χορηγός επικοινωνίας:

«Μια ιστορία του παλιού Στροβόλου»: εργαστήρι δημιουργικής γραφής για παιδιά 9-12 ετών με τη Δέσπ. Κωνσταντίνου, 28/9/25, 11:00 π.μ., αίθ. εκδηλώσεων Ι. Ν. Αγ. Σπυρίδωνα, Προσφ. Οικ. Στρόβολος ΙΙ (Πολιτισμός στις γειτονιές)
2025-09-28 11:00 | Εκκλησία Αγ. Σπυρίδωνα
ΔΕΛΤΙΟ ΤΥΠΟΥ
Ο Δήμος Στροβόλου παρουσιάζει το εργαστήριο «Μια ιστορία του παλιού Στροβόλου- Δημιουργική έμπνευση», με εμψυχώτρια τη Δέσποινα Κωνσταντίνου, την Κυριακή 28/9/25 και ώρα 11:00 το πρωί, στη αίθουσα εκδηλώσεων του Ι. Ναού Αγίου Σπυρίδωνα στον Προσφυγικό Οικισμό Στρόβολος ΙΙ.
Το εργαστήριο απευθύνεται σε παιδιά ηλικίας 9-12 ετών και εντάσσεται στο πλαίσιο των εκδηλώσεων «Πολιτισμός σε κάθε γειτονιά του Στροβόλου».
Η είσοδος είναι ελεύθερη. Πληροφορίες: 22 470470
Λίγα λόγια για το εργαστήριο «Μια ιστορία του παλιού Στροβόλου- Δημιουργική έμπνευση»
Το εργαστήριο περιλαμβάνει τη γνωριμία των συμμετεχόντων μεταξύ τους και με την εμψυχώτρια, την αφήγηση μικρής ιστορίας που έχει γράψει η Δέσποινα Κωνσταντίνου με τίτλο «Φραγκόσυκα Di Strovolo!», η υπόθεση της οποίας λαμβάνει χώρα στα παλιά χρόνια, στην παλιά περιοχή Στροβόλου. Στη συνέχεια υλοποιούνται δραστηριότητες ηχητικής επένδυσης της με απλά μουσικά όργανα, δημιουργικής ανάγνωσης και γραφής.
Κατά τη διάρκεια των εκδηλώσεων θα λαμβάνονται φωτογραφίες και βίντεο για σκοπούς προβολής και τήρησης μητρώου.
Χορηγός επικοινωνίας:

Παρουσίαση βιβλίου της Έλενας Μακρυγιάννη Βρυωνίδου «Γκαλερί Ρωγμές», 2/10/25
2025-10-02 19:00 | Πολιτιστικό Κέντρο Στροβόλου

«Play that funky music»: Συναυλία με το μουσικό σχήμα Windcraft Band, 3/10/25, 20:30 - χώρος στάθμευσης παρά την οδό Σταυρού και Λεωφ. Ι. Χατζηιωσήφ
2025-10-03 20:30 | Συμβολή των οδών Λεωφ. Σταυρού & Ιωσήφ Χατζιηωσήφ
Πολιτισμός σε κάθε γειτονιά του Στροβόλου
«Play that funky music»
Στην πρώτη εκδήλωση του θεσμού «Πολιτισμός σε κάθε γειτονιά του Στροβόλου» τον Οκτώβριο, θα έχουμε τη χαρά να απολαύσουμε το σύνολο πνευστών Windcraft Band στη συναυλία «Play that funky music», την Παρασκευή 3/10/25 και ώρα 20:30.
Η συναυλία περιλαμβάνει ορχηστρικές διασκευές διαχρονικών κομματιών της funk, soul και pop μουσικής και θα διεξαχθεί βορειοδυτικό χώρο στάθμευσης παρά την οδό Σταυρού και λεωφ. Ι. Χατζηιωσήφ.
Με μια αστείρευτη ενέργεια και τον χαρακτηριστικό ήχο των πνευστών τους, οι μουσικοί του Windcraft Band παρουσιάζουν μια ξεσηκωτική συναυλία! Η δυναμική και γρουβάτη μουσική τους υπόσχεται να μετατρέψει μια χαλαρή βόλτα σε ένα αξέχαστο πάρτι με ζωντανή μουσική και χορό!
Είσοδος ελεύθερη
Πληροφορίες: 22 470470

Κατά τη διάρκεια των εκδηλώσεων θα λαμβάνονται φωτογραφίες και βίντεο για σκοπούς προβολής και τήρησης μητρώου.

Από τον Δήμο Στροβόλου

Ο Δήμος Στροβόλου στηρίζει την εκδήλωση για την Παγκ. Ημέρα Ζώων, του Υπ. Γεωργίας Αγρ. Ανάπτυξης & Περιβάλλοντος σε συνεργασία με τον Παγκ. σύνδεσμο «Μικροί Εθελοντές», 4/10/25 - Πάρκο σκύλων επί της οδού Αγάθωνος
2025-10-04 10:00 - 13:00 | Πάρκο Σκύλων, Cyprus

Διαδραστικές παιδικές εκδηλώσεις στο Πολιτιστικό Κέντρο, στο πλαίσιο του θεσμού «Πολιτισμός σε κάθε γειτονιά του Στροβόλου», Σάββατο 4/10/25, 16:00-18:00
2025-10-04 16:00 - 18:00 | Πολιτιστικό Κέντρο Στροβόλου
Πολιτισμός σε κάθε γειτονιά του Στροβόλου
Παιδικές εκδηλώσεις στο Πολιτιστικό Κέντρο Στροβόλου
Το Σάββατο 4 Οκτωβρίου προσκαλούμε τους μικρούς μας φίλους σε διαδραστικές εκδηλώσεις στο Πολιτιστικό Κέντρο Στροβόλου (αίθουσα «Νικόλαος Μούντης»)

16:00: «Tiny Tunes»: μουσική παράσταση με ζωντανή μουσική και χωρίς λόγια, όπου τα παιδιά συμμετέχουν με κρουστά όργανα

Μια παράσταση για παιδάκια μέχρι 3 ετών, όπου η μουσική γίνεται κοινή γλώσσα, μέσα από ένα συμπεριληπτικό πρόγραμμα.
Συμμετέχουν: Κυριάκος Κώστα (πιάνο), Μαρία Κραμβή (κρουστά), Θεοδώρα Ανδρέου (ηθοποιός/σκηνοθέτης)

17:00: Αφήγηση του παραμυθιού «Αγάπης Δάκρυα» από τη συγγραφέα Μαργαρίτα Αναστασίου, για παιδιά 5-12 ετών

Το βιβλίο έχει μεταφραστεί στα βουλγαρικά και κατά τη διάρκεια της αφήγησης θα γίνεται ταυτόχρονα προβολή του παραμυθιού στη βουλγαρική γλώσσα.

Είσοδος ελεύθερη, Πληροφορίες: 22 470470
Χορηγός επικοινωνίας: ΡΙΚ
Κατά τη διάρκεια των εκδηλώσεων θα λαμβάνονται φωτογραφίες και βίντεο για σκοπούς προβολής και τήρησης μητρώου.
Από τον Δήμο Στροβόλου

«Ο Μάικ στην κατασκήνωση» - Κουκλοθεατρική παράσταση σύγχρονης μορφής, στο πλαίσιο του θεσμού «Πολιτισμός σε κάθε γειτονιά του Στροβόλου», 5/10/25
2025-10-05 10:30 | Αιθ. εκδηλώσεων Ι.Ν. Απ. Ανδρέα
Πολιτισμός σε κάθε γειτονιά του Στροβόλου
«Ο Μάικ στην κατασκήνωση»
Κουκλοθεατρική παράσταση
Ακόμη μία εκδήλωση για τους μικρούς μας φίλους έρχεται την Κυριακή 5/10/25 στο πλαίσιο της θεματικής ενότητας «Πολιτισμός σε κάθε γειτονιά του Στροβόλου».
Η θεατρική ομάδα «Τροθέα» παρουσιάζει την κουκλοθεατρική παράσταση «Ο Μάικ στην κατασκήνωση», με πρωτότυπο κείμενο και τραγούδια για τη διαφορετικότητα και τον σχολικό εκφοβισμό. Συμμετέχουν οι κουκλοπαίχτες Φερνάντο Μούντζερ και ο Πόλυς Χατζηκώστας.
Πρόκειται για επιτραπέζιο κουκλοθέατρο (κουκλοθεατρική παράσταση σύγχρονης μορφής), με πολύχρωμα σκηνικά, μουσική και διαδραστικότητα με τα παιδιά.
Η εκδήλωση θα πραγματοποιηθεί την Κυριακή 5/10/25 και ώρα 10:30 π.μ. στην Αίθουσα εκδηλώσεων του Ιερού Ναού Απ. Βαρνάβα.
Είσοδος ελεύθερη, πληροφορίες 22 470470
Χορηγός επικοινωνίας: ΡΙΚ
Κατά τη διάρκεια των εκδηλώσεων θα λαμβάνονται φωτογραφίες και βίντεο για σκοπούς προβολής και τήρησης μητρώου.

Παρουσίαση της Συλλογής Διηγημάτων του Ανδρέα Μαλόρη «Σχεδόν τα πάντα», 8/10/25
2025-10-08 19:00 | Πολιτιστικό Κέντρο Στροβόλου

Τελετή ονοματοδότησης του Δημ. Πάρκου «Θεόδουλος Σολωμού», 9/10/25, 18:00 (οδός Αριστοφάνους)
2025-10-09 18:00 | Δημοτικό Πάρκο Θεόδουλος Σολωμού, Cyprus

Nicosia Book Fest 2025 – Σε λίγες μέρες ξεκινά η μεγάλη γιορτή του βιβλίου! 10-12/10/25, Πάρκο Ακρόπολης, με την στήριξη του Δήμου Στροβόλου
2025-10-10 10:00 - 22:00 | Πάρκο Ακροπόλεως
Ο Δήμος Στροβόλου φιλοξενεί το Nicosia Book Fest 2025
Σε λίγες μέρες ξεκινά η μεγάλη γιορτή του βιβλίου! 10 – 12 Οκτωβρίου, στο Πάρκο Ακρόπολης

Το Nicosia Book Fest 2025 ανοίγει τις πύλες του στο Πάρκο Ακρόπολης και σας καλεί να ζήσουμε μαζί τη μεγαλύτερη λογοτεχνική εμπειρία της χρονιάς.
Φέτος, γιορτάζουμε 10 χρόνια φεστιβάλ με ένα εντυπωσιακό πρόγραμμα που απλώνεται σε πέντε σκηνές – Κεντρική, Λογοτεχνική, Παιδική, Σπηλιές και Αναλόγιο – γεμάτες παρουσιάσεις, συζητήσεις, παραστάσεις και δράσεις για μικρούς και μεγάλους.
Η αυλαία θα ανοίξει την Παρασκευή 10 Οκτωβρίου, στις 19:00, στην αίθουσα «Σπηλιές», με την Τελετή Έναρξης και ένα λαμπρό αφιέρωμα στη Γαλλική Λογοτεχνία, καθώς η Γαλλία είναι η Τιμώμενη Χώρα του φετινού φεστιβάλ.
📍 Το κυρίως μέρος του φεστιβάλ θα διεξαχθεί το Σάββατο 11 και την Κυριακή 12 Οκτωβρίου, από τις 10:00 το πρωί έως τις 22:00 το βράδυ, με ασταμάτητη δράση, εκθεσιακά περίπτερα και δεκάδες εκδηλώσεις για όλους.
Αριθμοί που αποτυπώνουν το μέγεθος του φεστιβάλ:

70+ παρουσιάσεις και δράσεις σε όλες τις σκηνές
200+ συγγραφείς και καλλιτέχνες από Κύπρο και εξωτερικό
100+ περίπτερα με εκδότες, βιβλιοπωλεία και πολιτιστικούς οργανισμούς
Χιλιάδες βιβλία που περιμένουν να τα ανακαλύψετε

Εκτός από τις εκδηλώσεις που τιμούν τη γαλλική λογοτεχνία και κουλτούρα, το κοινό θα έχει την ευκαιρία να παρακολουθήσει και ειδικά αφιερώματα στους Μίκη Θεοδωράκη, Μάνο Χατζιδάκι και Παύλο Λιασίδη, σε μια μοναδική συνάντηση μουσικής, ποίησης και μνήμης.
Το αναλυτικό πρόγραμμα είναι διαθέσιμο εδώ:
👉 https://www.nicosiabookfest.com/agenda
Επίσης, κατεβάστε την εφαρμογή Eventorio για να έχετε όλες τις πληροφορίες του φεστιβάλ στο κινητό σας:
👉 https://eventorio.com/download
Καθώς πλησιάζουμε στην έναρξη, η προσμονή κορυφώνεται. Σε λίγες μέρες το Πάρκο Ακρόπολης μετατρέπεται σε έναν μεγάλο λογοτεχνικό και πολιτιστικό χώρο, γεμάτο φωνές, ιδέες και ιστορίες που αξίζει να μοιραστούμε.
Σας περιμένουμε στο Nicosia Book Fest 2025 – μια εμπειρία που κανείς δεν πρέπει να χάσει!

Διοργάνωση & Χορηγοί

Διοργανωτής: Ινστιτούτο Ερευνών Προμηθέας
Βασικός Υποστηρικτής: Γραφείο Τύπου και Πληροφοριών
Φιλοξενεί: Δήμος Στροβόλου
Μέγας Χορηγός: Υφυπουργείο Πολιτισμού, Τμήμα Σύγχρονου Πολιτισμού
Πολιτιστικός Χορηγός: Eurobank
Χορηγοί: Εθνική Αρχή Στοιχημάτων, ΟΠΑΠ, Luno Coffee, Transform Europe!, Pale Blue, Avocadots
Υποστηρικτές: Γαλλική Πρεσβεία, Γαλλικό Ινστιτούτο, Ελληνική Πρεσβεία, Hermes, McDonald’s, Cyprus Public Transport, Mall of Cyprus, Α/φοι Kountouros
Χορηγοί Επικοινωνίας: ΡΙΚ, ΑΛΦΑ, ΚΥΠΕ, Όμιλος Διάλογος, Read Library, AdBoard, Επίκαιρη Γνώση, Avan Garde, BookSitting, Κέρκυρα
Χορηγός Φιλοξενίας: Semeli Hotel
Συνεργαζόμενα Φεστιβάλ: Mitsikouri, Anima Fest Cyprus, Femme Fest

Συναυλία «Μεσαιωνικά παραμύθια», στο Μουσείο Εθν. Αρχ. Κυπρ. «Πολιτισμός σε κάθε γειτονιά» 10/10/25
2025-10-10 19:00 | Εκκλησιαστικό Μουσείο Εθνομάρτυρα Κυπριανού στον Στρόβολο
ΔΕΛΤΙΟ ΤΥΠΟΥ
Την Παρασκευή 10 Οκτωβρίου και ώρα 19:00 ο Δήμος Στροβόλου παρουσιάζει την εκδήλωση «Μεσαιωνικά παραμύθια – Που δράκους άλλον τίποτε», με τη Μαρίνα Κατσαρή στην αφήγηση και τον Βαγγέλη Γεττό στο ακκορντεόν, λαούτο και κρουστά.
Η εκδήλωση θα πραγματοποιηθεί στο Μουσείο Εθνομάρτυρα Αρχιεπισκόπου Κυπριανού, με ελεύθερη είσοδο και εντάσσεται στο πλαίσιο των εκδηλώσεων «Πολιτισμός σε κάθε γειτονιά του Στροβόλου».
Πληροφορίες: 22 470470
Κατά τη διάρκεια των εκδηλώσεων θα λαμβάνονται φωτογραφίες και βίντεο για σκοπούς προβολής και τήρησης μητρώου.
Λίγα λόγια για την εκδήλωση:
Η Μαρίνα Κατσαρή και ο Βαγγέλης Γεττός τα βάζουν με τα στοιχειά, τους ρηγάδες και τους σιδερόφραχτους ιππότες της μεσαιωνικής Κύπρου και τραγουδούν τα παθήματα και τα κατορθώματά τους. Οι θρύλοι και τα παραμύθια αποδίδονται στην κυπριακή διάλεκτο ενώ η μουσική ακολουθεί τα χνάρια των μεσαιωνικών αρμονιών που
Χορηγός επικοινωνίας:
